钦定古今图书集成/理学汇编/文学典/第112卷 > 黄朝相 > 刘纪
## 钦定古今图书集成/理学汇编/文学典/第112卷 > 黄朝相 > 刘纪

按《四川总志》：纪纲之弟，幼清而慧，弱冠领解，著有《刘
子》《宥生》等编。西南之士多负笈，错趾其门，乐为后生
具馆谷，资书史，以玉成之，无责报意。为汉阳令，清胥
蠹，除水妖。年馀有异政，思母老不能迎养，和《归去来
辞》韵一篇，拂袖而还。囊橐萧然，亲友至以所著《佩韦
编》为赠。隐居葫湾山中，未几卒。